CELEX: 62019CN0606
Language: hu
Date: 2019-08-12 00:00:00
Title: C-606/19. sz. ügy: Az Amstgericht Hamburg (Németország) által 2019. augusztus 12-én benyújtott előzetes döntéshozatal iránti kérelem – Flightright kontra Iberia

30.3.2020   
            
            
               HU
            
            
               Az Európai Unió Hivatalos Lapja
            
            
               C 103/7
            
         
      Az Amstgericht Hamburg (Németország) által 2019. augusztus 12-én benyújtott előzetes döntéshozatal iránti kérelem – Flightright kontra Iberia
      (C-606/19. sz. ügy)
      (2020/C 103/09)
      Az eljárás nyelve: német
      
         A kérdést előterjesztő bíróság
      
      Amstgericht Hamburg
      
         Az alapeljárás felei
      
      
         Felperes: Flightright GmbH
      
         Alperes: Iberia LAE SA Operadora Unipersonal
      2020. február 13-i végzésében az Európai Unió Bírósága (hatodik tanács) kimondta, hogy a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2012. december 12-i 1215/2012/EU európai Parlament és a Tanács rendelet (1) 7. cikke 1. pontja b) pontjának második francia bekezdését úgy kell értelmezni, hogy az e rendelkezés értelmében vett „teljesítési helyet” egy, a több szakaszra bontott teljes útvonal tekintetében megerősített egységes foglalás által jellemzett repülőút esetében az első repülési szakasz indulási helye is alkothatja, ha az e repülési szakaszokon történő fuvarozást két különböző légi fuvarozó végzi, és a a visszautasított beszállás és légi járatok törlése vagy hosszú késése [helyesen: jelentős késése] esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet (2) alapján benyújtott kártérítési kereset alapját az utolsó repülési szakasz törlése képezi, és e kereset az ezen utolsó szakaszt üzemeltető légi fuvarozó ellen irányul.
      
         (1)  HL 2012. L 351., 1. o.
      
      
         (2)  HL 2004. L 46., 1. o.; magyar nyelvű különkiadás 7. fejezet, 8. kötet, 10. o.